Amid Nordin

Datuk Wira Amid Nordin (1953 - 14 Januari 2012) adalah ahli politik Malaysia berbangsa Melayu yang juga bekas Speaker Dewan Undangan Negeri (DUN) negeri Melaka  yang kesembilan berkhidmat dari tahun 1999 sehingga 2004 daripada parti UMNO, komponen Barisan Nasional. Beliau juga adalah pengerusi Pusat Dagangan Antarabangsa Melaka (MITC)

Politik
Beliau juga adalah bekas ADUN Telok Mas dan Pengerusi Jawatankuasa Pelancongan, Kebudayaan dan Warisan Negeri Melaka.

Meninggal dunia
Pada 14 Januari 2012, beliau meninggal dunia di Unit Rawatan Rapi (ICU) Hospital Putra Melaka hari ini akibat penyakit barah hati. Menurut ketua Menteri Melaka,  Datuk Seri Mohd Ali Rustam beliau mengidap penyakit tersebut sejak Januari 2011 dan menjalani sesi kimoterapi sejak November 2011.

Rujukan

Anggota Pertubuhan Kebangsaan Melayu Bersatu
Yang di-Pertua Dewan Undangan Negeri Melaka
ADUN Melaka